29. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡ.  ΚΥΒΕΡΝΗΣΕΩΣ ΚΑΙ ΕΘΝ. ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. 144704 της 30 Μαρτ./12 Απρ.  1978. (ΦΕΚ Β΄ 335) Περί ορισμού ειδικών τυπικών προσόντων διορισμού εις τους Εισαγωγικούς βαθμούς των θέσεων του Κέντρου Ερεύνης της Αρχαιότητος της Ακαδημίας Αθηνών. Έχοντες υπ’ όψει: 1.Τας διατάξεις του άρθρου 3 (παράγρ. 1) του Ν. 636/1977, «περί ιδρύσεως παρά τη Ακαδημία Αθηνών Κέντρου Ερεύνης της Αρχαιότητος και άλλων τινών διατάξεων», εν συνδυασμώ προς τας διατάξεις του άρθρ. 7 (παρ. 5) του Β.Δ/τος της 23/24.12.1955 «περί εφαρμογής του Υπαλληλικού Κώδικος επί των υπαλλήλων των Ν.Π.Δ.Δ.» και του άρθρου 27 (παράγρ. 2) του Π.Δ. 611/1977, «περί κωδικοποιήσεως εις ενιαίον κείμενον υπό τον τίτλον «Υπαλληλικός κώδιξ» των ισχυουσών διατάξεων των αναφερομένων εις την κατάστασιν των υπαλλήλων του Δημοσίου και των ΝΠΔΔ», και 2.Την πρότασιν της Συγκλήτου (συνεδρία 1.11.1977) της Ακαδημίας Αθηνών, αποφασίζομεν: Ως ειδικά τυπικά προσόντα διορισμού εις τους εισαγωγικούς βαθμούς των θέσεων προσωπικού του Κέντρου Ερεύνης της Αρχαιότητος της Ακαδημίας Αθηνών, των προβλεπομένων υπό του άρθρου 2 (παρ. 1) του Ν. 636/1977, ορίζονται: (Μετά την σελ. 748,04) Σελ. 748,05 Τεύχος 675-Σελ. 43 611 Ακαδημία Αθηνών 31.Ι.α.27-29 1.Δια τον εισαγωγικόν βαθμόν του Κλάδου ΑΤ19: α)Πτυχίον Φιλοσοφικής Σχολής (Φιλολογικού ή Ιστορικού-Αρχαιολογικού Τμήματος) Πανεπιστημίου της ημεδαπής ή ισότιμον πτυχίον ομοταγούς Ιδρύματος της αλλοδαπής, β)αρτία γνώσις μιας των γλωσσών Αγγλικής, Γαλλικής, Γερμανικής ή Ιταλικής και γ)ειδική ενασχόλησις εις σχετικά προς το έργον του Κέντρου επιστημονικά θέματα, προσηκόντως αποδεικνυομένη ή διετής, τουλάχιστον προϋπηρεσία βοηθού εις έρευνα υπό την εποπτείαν Ακαδημαϊκού ή Καθηγητού Παν/μίου ή Γενικού Εφόρου Αρχαιοτήτων ή Διευθυντού Μουσείου προτιμωμένων των δημοσιευσάντων αξίας λόγου επιστημονικάς μελέτας επί θεμάτων σχετικών προς το έργον του Κέντρου. 2.Δια τον εισαγωγικόν βαθμόν του Κλάδου ΜΕ1 Διοικητικού-Λογιστικού: α)Απολυτήριον Λυκείου ή εξαταξίου Γυμνασίου ή άλλου ισοτίμου Σχολείου, β)γνώσις μιας των γλωσσών Αγγλικής, Γαλλικής, Γερμανικής ή Ιταλικής και γ)γνώσις Ελληνικής δακτυλογραφίας. Η παρούσα δημοσιευθήτω δια της Εφημερίδος της Κυβερνήσεως. Σελ. 748,06 Τεύχος 675-Σελ. 44 